Na temelju članka 108. Statuta Osnovne škole Ljubešćica, a u vezi sa čl. 34. Zakona o fiskalnoj odgovornosti („NN“, br. 111/18.) i čl. 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („NN“, br. 95/19.) ravnatelj Osnovne škole Ljubešćica dana 28.10.2019. donosi

**PROCEDURU**

**STJECANJA, RASPOLAGANJA I UPRAVLJANJA NEKRETNINAMA**

I.

Ovom Procedurom propisuje se način i postupak stjecanja, raspolaganja i upravljanja nekretninama u vlasništvu Škole.

II.

Stjecanje, raspolaganje i upravljanje nekretninama u vlasništvu Škole određuje se kako slijedi:

|  |  |  |  |  |
| --- | --- | --- | --- | --- |
| **Dijagram tijeka** | **Opis aktivnosti** | **Odgovorna osoba** | **Dokument** | **Rok** |
| Kupnja, prodaja ili zamjena nekretnina | Zaprimanje zahtjeva zainteresirane osobe/stranke ili pokretanje postupka po službenoj dužnosti radi realizacije  odluke/zaključka školskog odbora | Osoba koja provodi postupak kupnje ili  prodaje | Odluka o stjecanju i  raspolaganju nekretnina | U roku od 8 dana ocjenjuje se osnovanost zahtjeva |
| Pribavljanje podataka u tržišnoj vrijednosti nekretnine  provodi se sukladno važećim propisima.  Tržišna vrijednost nekretnine utvrđuje se putem stalnih sudskih  vještaka ili stalnih sudskih procjenitelja koji o istome izrađuju  procjembeni elaborat. | Osoba koja provodi postupak kupnje  ili prodaje |  | U roku od 5 dana od dana pokretanja postupka |
| Donošenje Odluke o kupnji/prodaji nekretnine po tržišnoj  cijeni koju donosi ravnatelj uz suglasnost školskog odbora ili  školski odbor, ovisno o tome prelazi li utvrđena tržišna  vrijednost ograničenje za raspolaganje imovinom iz statuta | a) ravnatelj  b) školski odbor | Odluka o kupnji/prodaji nekretnine | U roku od 20 dana od  zaprimanja zahtjeva stranke ili  pokretanja postupka  kupnje/prodaje po službenoj  dužnosti |
| Objava natječaja u dnevnom ili tjednom listu, na oglasnoj  ploči i na službenim web stranicama | Osoba koja provodi postupak kupnje  ili prodaje | Javni natječaj | U roku od 3 dana od dana  stupanja na snagu Odluke o kupnji/prodaji |
| Zaprimanje ponuda | Tajnik |  | Rok je određen u  objavljenom natječaju |
| Saziv povjerenstva za raspolaganje imovinom, osoba koja provodi postupak kupnje ili prodaje obavještava predsjednika  povjerenstva o potrebi sazivanja sjednice | Osoba koja provodi postupak kupnje  ili prodaje | Poziv na sjednicu | 3 dana nakon isteka roka  za podnošenje ponuda |
| U nadležnosti povjerenstva za  raspolaganje imovinom je utvrđivanje broja zaprimljenih ponuda i pravovremenosti i  pravovaljanost ponuda, odnosno utvrđivanje najpovoljnije ponude; izrada zapisnika o otvaranju ponuda, izrada prijedloga Odluke i podnošenje prijedloga ravnatelju | Povjerenstvo za raspolaganje imovinom | Zapisnik o otvaranju ponuda, prijedlog odluke | U roku od 3 dana od dana  otvaranja ponuda izrađuje se prijedlog Odluke o odabiru |
| Donošenje Odluke o odabiru  najpovoljnije ponude | a) Ravnatelj  b) Školski odbor | Odluka o odabiru | 15 dana od dana podnošenja prijedloga Odluke ravnatelju ili školskom odboru |
| Rješavanje po žalbi protiv Odluke o  odabiru, ako je žalba podnesena | Školski odbor | Žalba | Rok za žalbu protiv Odluke o odabiru najpovoljnije ponude  je 8 dana od dana primitka iste |
| Po konačnosti Odluke o odabiru zaključuje se Ugovor sa odobrenim ponuditeljem.  U slučaju obročne otplate kupoprodajne cijene Ugovor mora sadržavati odredbu o uknjižbi založnog prava (hipoteke) za  neisplaćeni dio kupoprodajne cijene,  ugovorne kamate i za zatezne kamate za zakašnjenje u plaćanju | Ravnatelj na temelju ovlasti Školskog odbora | Kupoprodajni ugovor / Ugovor o zamjeni  nekretnina | 8 dana od konačnosti Odluke |
| Dostavljanje potpisanog i ovjerenog  ugovora računovodstvu, zemljišno-knjižnom odjelu na općinskom  sudu radi provedbe ugovora te Poreznoj upravi i Državnoj geodetskoj upravi | Osoba koja provodi postupak kupnje  ili prodaje |  |  |
| Davanje u zakup ili najam prostora Škole | Donošenje Odluke o raspisivanju natječaja za davanje u zakup prostora i opreme | Školski odbor | Odluka o raspisivanju natječaja | Početkom školske godine |
| Raspisivanje javnog natječaja u tjednom listu i na mrežnim stranicama Škole | Ravnatelj | Tekst javnog natječaja usvojen na školskom odboru | Početkom školske godine |
| Zaprimanje ponuda | Tajnik |  | Rok je određen u objavljenom natječaju |
| Saziv Povjerenstva za odabir najpovoljnije ponude / sastavljanje zapisnika | Članovi Povjerenstva | Odluka o imenovanju Povjerenstva | Rok je određen u objavljenom natječaju |
| Utvrđivanje broja zaprimljenih ponuda odnosno utvrđivanje najpovoljnije ponude, izrada prijedloga Odluke i podnošenje prijedloga školskom odboru | Članovi Povjerenstva | Prijedlog Odluke o odabiru ponuditelja za sklapanje ugovora | 3 dana od dana otvaranja ponuda |
| Donošenje Odluke o odabiru ponuditelja za sklapanje ugovora | Školski odbor | Odluka o odabiru ponuditelja za sklapanje ugovora | 15 dana od dana podnošenja prijedloga Odluke školskom odboru |
| Sklapanje ugovora sa odabranim ponuditeljem uz prethodnu suglasnost osnivača | Ravnatelj | Ugovor | Po dobivanju suglasnosti osnivača |
| Dostavljanje potpisanog i ovjerenog ugovora osnivaču | Tajnik | Ugovor | Po potpisivanju ugovora |

III.

Ova Procedura stupa na snagu danom donošenja, a objavit će se na mrežnoj stranici Škole.

KLASA: 401-05/19-01/4

URBROJ: 2186-125-01-19-1

Ljubešćica, 28.10.2019.

Ravnatelj

Ivica Rojc